Nach de Ablehnig vom erschte Verfassigsentwurf het de Grossi Rot bschlosse de Grundsatz vo de Parität ufzgäh. De noii Verfassigsentwurf isch im Volk vorglägt worde und am 5. Jänner 1841 hei 58% vo de Schtimmende d Verfassig aagnoh. Wil si Angscht vor Unrue hei gha, het d Regiirig konservativi Katholike präventiv laa verhafte. Di Verhaftige hei dezu gführt, dass d Katholike erscht rächt rebeliirt hei. Im Freiamt isch de Landschturm ufgschtellt worde, isch aber in de Nöchi vo Villmerge militärisch gschlage worde.